
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 12C/80/2024 8724204732 17. 12. 2024 JUDr. František Zelený ECLI:SK:OSPP:2024:8724204732.2
Uznesenie Okresný súd Poprad v právnej veci žalobcu: Allianz - Slovenská poisťovňa a. s., IČO: 00 151 700, Pribinova 19, 811 09 Bratislava - mestská časť Staré Mesto , proti žalovanému: A. B., nar. XX.XX.XXXX, C. XXXX/X, D., o zaplatenie 139,41 eur s prísl., takto rozhodol: I. Z r u š u j e vydaný platobný rozkaz Okresného súdu Poprad č. k. 12C/80/2024-24 zo dňa 2.12.2024 II. Konanie
zastavuje.
III. Náhradu trov stranám
nepriznáva . odôvodnenie:
Žalobca podal na tomto súde dňa 8.11.2024 voči žalovanému žalobu (návrh na vydanie platobného rozkazu) o zaplatenie istiny 139,41 eur s príslušenstvom a náhradu trov konania. Dňa 2.12.2024 súd vydal platobný rozkaz č. k. 12Csp/80/2024-24 ktorý sa však doposiaľ nepodarilo doručiť žalovanému do vlastných rúk, resp. ku dňu vydania rozhodnutia súd nemal vykázané poštou jeho doručenie žalovanej do vlastných rúk. Podľa relácie poštového doručovateľa pri doručovaní zásielky žalovanému súd zistil, že žalovaný zomrel ešte dňa 22.3.2022, teda pred samotným podaním žaloby na súd. Na základe citovanej právnej úpravy súd prvej inštancie týmto uznesením zrušil vydaný platobný rozkaz z dôvodu jeho nedoručenia žalovanej strane do vlastných rúk. Podľa § 61 CSP, procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. Podľa § 62, ak strana nemá procesnú subjektivitu, súd konanie zastaví. Podľa § 266 CSP (1) Platobný rozkaz spolu so žalobou súd doručuje žalovanému do vlastných rúk. (2) Na doručovanie platobného rozkazu sa nepoužijú ustanovenia § 111 ods. 3 a § 116. (3) Ak nemožno doručiť čo i len jednému subjektu na strane žalovaného, súd platobný rozkaz zruší v plnom rozsahu; to neplatí, ak ide o samostatné spoločenstvo podľa § 76. S poukazom na vyššie uvedené skutočnosti a citované zákonné ustanovenia mal súd preukázané, že sú dané zákonné dôvody pre zrušenie platobného rozkazu z dôvodu nemožnosti jeho doručenia žalovanému do vlastných rúk, pretože zomrel. Ďalej sú dané dôvody pre zastavenie konania, pretože žalovaný zomrel skôr, ako začalo súdne konanie. Nedostatok procesnej subjektivity v čase začatia konania je neodstrániteľným nedostatkom podmienky konania , kedy súd postupuje podľa § 62 CSP a konanie zastaví.
Náhradu trov konania súd stranám nepriznal, pretože žalobca podaním žaloby voči procesne nespôsobilému subjektu, sám zavinil zastavenie konania. Náhrada trov mu preto neprislúcha. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a)neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

